b"\n_START_ARTICLE_\nAtelopus epikeisthos\n_START_SECTION_\nDescripci\xc3\xb3\n_START_PARAGRAPH_\nEs pot diferenciar d'altres esp\xc3\xa8cies similars per una combinaci\xc3\xb3 \xc3\xbanica de caracter\xc3\xadstiques morfol\xc3\xb2giques i patrons de color.\n_START_SECTION_\nReproducci\xc3\xb3\n_START_PARAGRAPH_\nEncara que la seua biologia reproductiva no es coneix, hom creu que el desenvolupament larval t\xc3\xa9 lloc als rierols.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\nNom\xc3\xa9s se'n t\xc3\xa9 const\xc3\xa0ncia a la localitat tipus, la qual es troba a 7 km a l'est de Chachapoyas (l'est de la serralada Central, la regi\xc3\xb3 de l'Amazones, el nord del Per\xc3\xba). Es va descobrir en un petit romanent de bosc humit mont\xc3\xa0 amb vegetaci\xc3\xb3 de falgueres arborescents al costat d'un rierol permanent d'un petit barranc situat a la vora de la carretera que mena de Chachapoyas a Molinopampa, el qual desemboca al riu Soche (afluent del riu Utcubamba, essent aquest darrer tributari del riu Mara\xc3\xb1\xc3\xb3n). Probablement, \xc3\xa9s una esp\xc3\xa8cie rip\xc3\xa0ria com moltes altres del mateix g\xc3\xa8nere en ambients similars.\n_START_SECTION_\nPrincipals amenaces\n_START_PARAGRAPH_\nVers l'any 2002, el bosc on va ser trobada es va gaireb\xc3\xa9 aclarir per a destinar les terres al conreu del pan\xc3\xads i pastures. A m\xc3\xa9s, sembla segur que, a l'igual d'altres esp\xc3\xa8cies d'Atelopus, \xc3\xa9s susceptible a la malaltia de la quitridiomicosi."